ועדת הכספים, כנסת 25, פרוטוקול מספר 206, 2023-08-16 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  אנחנו בסעיף הראשון: הצעת אישור מוסדות ציבור לעניין סעיף 46

משה גפני:  ארז, בבקשה

ארז אורעד: בוקר טוב לוועדת הכספים הנכבדת

ארז אורעד:  אני מתכבד להביא לאישורכם רשימת אישור מוסדות ציבור לעניין סעיף 46 לפקודת מס הכנסה

ארז אורעד:       ברשימה הזאת מצויות 115 עמותות

ארז אורעד:  מספר הרשימה הוא 2023-003003

ארז אורעד:  ברשימה הזאת אני מבקש שלא לאשר - - -     

משה גפני: איזו רשימה?     

ארז אורעד: ברשימה של סעיף 46, שכרגע אני מביא לאישורכם, מצויות 115 עמותות, כאשר לעמותה מספר 114, שקוראים לה "נוצר בירושלים", אנחנו מבקשים לערוך מספר בדיקות נוספות, ולכן אנחנו מבקשים שלא לאשר את הרשימה הזאת עד שנערוך את הבדיקות האלה

משה גפני: למה לא לאשר את זה?     

ארז אורעד: מצאנו מספר דברים שאנחנו צריכים לערוך לגביהם בירור

ארז אורעד:  נדרשת בדיקה של המטרה הציבורית שלהם

ארז אורעד:  למעשה זאת עמותה שעוסקת בעידוד יזמות עסקית ואנחנו רוצים לוודא שלא מדובר פה במשהו שמשיק לתחום העסקי ולא למטרה ציבורית

ארז אורעד:  זה מידע שהתברר לנו רק לאחר שחתמנו והגשנו את הרשימה לוועדת הכספים

משה גפני: המטרות פה נראות מטרות חיוביות

משה גפני:  הגדלת אחוז הנשים הפועלות בתחום יצירת חיבורים ושיתופי פעולה - - -     

ארז אורעד: המטרות חיוביות בהחלט, אבל אנחנו מבקשים לערוך עוד בדיקה

ארז אורעד:  זה לא אומר שלא נאשר, אבל אנחנו מבקשים לעשות עוד כמה בדיקות כדי לוודא את המטרה הציבורית, כפי שעשינו בפעמים קודמות, שהיו מספר עמותות שאנחנו ביקשנו שלא לאשר אותן, כי בין החתימה על הרשימה לבין ההגעה לוועדת הכספים - - -       

משה גפני: מה התגלה לכם בינתיים? הרי כן הכנסתם אותם לרשימה

משה גפני:  אני לא יודע מי אלה בכלל - - -     

ארז אורעד: זאת עמותה 114

ארז אורעד:  אנחנו רוצים לוודא שאנחנו מעבירים לוועדת הכספים רשימות עם ודאות מלאה

ארז אורעד:  זאת גם לא עמותה שהמשכורות שלה הן - - -     

משה גפני: בקיצור, אתה מבקש לבדוק את זה מחדש

משה גפני:  מתי אתם מביאים רשימה נוספת?     

ארז אורעד: אני שמח לבשר שאנחנו עשינו עוד ועדה

ארז אורעד:  אני עושה ועדה מדי חודש וחצי

ארז אורעד:  אנחנו נביא את הרשימה הנוספת בהקדם

ארז אורעד:  עוד לפני חילופי המשמרות אצלנו

משה גפני: חוץ ממה שהזכרת יש עוד בעיות ברשימה הזאת?      

ארז אורעד: לא

ארז אורעד:  יש לנו עוד רשימה, של סעיף 61

משה גפני: אישור ניהול תקין יש לכם?     

בנימין טמקין: כן

משה גפני: עוד שאלות? אז נמשיך בבקשה

ארז אורעד: אז אני מבקש לאשר את הרשימה של סעיף 46, מלבד עמותה מספר 114, עמותה שקוראים לה "נוצר בירושלים", שאנחנו מבקשים לערוך בדיקות נוספות לגביה

ארז אורעד:  מספר הרשימה הוא 2023-003003

משה גפני: רבותיי, מי בעד אישור הרשימה כפי שהקריא אותה ארז אורעד, להוציא את עמותה מספר 114, שאמורה להיבדק על ידי האגף במשרד האוצר? מי נגד? מי נמנע?     

משה גפני: אושרה

משה גפני: הרשימה אושרה, חוץ מסעיף 114, שייבדק מחדש

משה גפני:  הלאה

ארז אורעד: הרשימה הבאה, שכוללת עמותה אחת בלבד, מדברת על אישור מוסדות ציבור לעניין סעיף 61 לחוק מיסוי מקרקעין, רשימה שמספרה הוא 2023-003001

ארז אורעד:  העמותה מופיעה לכם ברשימה

ארז אורעד:  מדובר על אישור של סעיף 61, שזה אישור לפי חוק מיסוי מקרקעין שנותן פטור ממס שבח ונותן מס רכישה מופחת

ארז אורעד:  העמותה היא "אגודת הכנסת אורחים", שנוסדה ב-1995

ארז אורעד:  אין בעמותה מקבלי שכר

משה גפני: יש ניהול תקין?     

בנימין טמקין: כן

ארז אורעד: אני רק אזכיר שהיה פסק דין – שהגשנו עליו ערעור כמובן – שאמר שלא צריך את ועדת הכספים בשביל לאשר את סעיף 61, אבל אני מביא את זה בכל אופן

ארז אורעד:  זה מטופל, אני רק מוודא שאתם מודעים לזה

משה גפני: את מודעת לזה?     

שולמית אלוני: לא

שולמית אלוני:  היה על זה דיבור בזמנו, דיברתי על זה עם פרקליטות המדינה והבנתי שזה לא - - -     

ארז אורעד: זה פסק דין שהיה במחוזי

ארז אורעד:  זה לא מקובל על רשות המיסים, ואני בסך הכול מביא את זה כגילוי נאות לוועדת הכספים

משה גפני: אבל יש חוק

שולמית אלוני: להבנתי זה עדיין נמצא בהתדיינות, זה עוד לא משהו חלוט

יצחק פינדרוס: הרב גפני, אתה לא תייר פה, אתה יודע שבתי משפט לא כפופים לחוק

ארז אורעד: בשלב זה אנחנו ממשיכים להביא את האישור לוועדת הכספים

משה גפני: שלומית, תבדקי את זה

משה גפני:  צריך להביא את זה לוועדת הכספים כל עוד לא נקבע בחוק אחרת

משה גפני:       מי בעד אישור העמותה עם סעיף 61? מי נגד? מי נמנע?     

משה גפני: אושרה

משה גפני: הסעיף אושר

משה גפני:  ארז, תודה רבה

משה גפני:  כל עוד שהחוק לא שונה צריך להביא גם את סעיף 61

ינון אזולאי: ארז, להערכתך יהיו עוד רשימות לפני החגים? יש רשימות שממתינות בתור?     

ארז אורעד: כן, יש רשימה שממתינה עכשיו לחתימת רשות המיסים, אני מקווה שנעשה את זה עוד במשמרת של המנהל הנוכחי